Anykščių šilelio medžių lajų takas

miniatiūra|250px|right|Lajų tako viduryje

Anykščių šilelio Medžių lajų takas – tai pirmasis takas Baltijos valstybėse ir visoje Rytų Europoje, kur galima pasivaikščioti medžių lajų lygyje. Medžių lajų tako kompleksą sudaro: informacinis centras, Medžių lajų takas ir apžvalgos bokštas. Statinio architektai: Alvydas Mituzas, Arvydas Gudelis, Andrius Dirsė. Apžvalgos bokšto architektūros motyvu pasirinkta Lietuvos etnokultūrinio regiono Aukštaitijos tautinė juosta. Fasaduose dominuoja juostos motyvas iš rombų. Lajų takas, kurio ilgis apie 300 metrų, skirtas pažinti, tyrinėti ir grožėtis Anykščių šilelyje augančia Lietuvos dendroflora. Medžių lajų takas yra maždaug 5 km į pietvakarius nuo Anykščių, netoliese Šventosios upės kairiojo kranto, Anykščių šilelio prieglobstyje, kuris yra Anykščių regioninio parko dalis. Medžių lajų taką administruoja Anykščių regioninio parko direkcija.Lajų takas. Visuotinė lietuvių enciklopedija. Nuoroda tikrinta 2022-06-12. Per Šventąją pėstiesiems ir dviratininkams pastatytas Anykščių šilelio lynų tiltas.

 Bendri duomenys 
Anykščių šilelio Medžių lajų takas prasideda nuo kalvos, netoli Puntuko akmens ir pamažu kildamas iki 21 metrų aukščio, vingiuoja palei medžių lajas. Tako pabaigoje pastatytas 34 metrų aukščio apžvalgos bokštas. Nuo bokšto viršūnės atsiveria vaizdas į Anykščių šilelį ir Šventosios upę, o tolumoje galima pamatyti ir aukščiausios Lietuvoje Anykščių Šv. apaštalo evangelisto Mato bažnyčios bokštus. Kad Medžių lajų taku galėtų pasivaikščioti neįgalūs ir pagyvenę žmonės, apžvalgos bokšte buvo įrengtas keltuvas. Dabar keltuvas nebeveikia, ir pasikelti neįgaliesiems į apžvalgos bokštą ir lajų taką galimybės nėra. Taku keliaujantiems lankytojams įrengti informaciniai stendai, kuriuose aprašyta vietinė flora ir fauna. Anykščių šilelį išgarsino – Antanas Baranauskas. Jis 1858–1859 metais parašė poemą „Anykščių šilelis“.

 Augalija 
Palei Anykščių šilelio Medžių lajų taką auga paprastosios pušys (Pinus sylvestris), paprastosios eglės (Picea abies), paprastieji ąžuolai (Quercus robur), karpotieji beržai (Betula pendula), drebulės (Populus tremula), paprastieji klevai (Acer platanoides), juodalksniai (Alnus glutinosa), paprastieji šermukšniai (Sorbus aucuparia) ir kai kurie kiti medžiai. Už 300 metrų nuo Medžių lajų tako auga Šventieji ąžuolai.

 Istorija 
Objekto statytojas yra Valstybinė saugomų teritorijų tarnyba, užsakovas – Anykščių regioninio parko direkcija, kompleksą suprojektavo UAB „Rekreacinė statyba“, generaliniai rangovai – UAB „Empower-Fidelitas“ ir UAB „Ekstra statyba“. Visus medžių lajų tako ir apžvalgos bokšto metalo konstrukcijų darbus atliko UAB „Empower-Fidelitas“, o informacinio centro statybos, aplinkos tvarkymo, inžinerinių tinklų įrengimo, Lajų tako ir apžvalgos bokšto medžio apdailos darbus atliko UAB „Ekstra statyba“statybunaujienos.lt / Anykščių regioniniame parke baigiamas medžių Lajų tako kompleksas (fotogalerija), 2015-07-03. Šio tako konstrukcijoms yra sunaudota 395 tonos metalo ir 1500 kubinių metrų betonoforest.lt / Anykščių šilelyje aplinkosaugininkai pakvies lankytojus pasižvalgyti iš medžių aukščio | 2015-05-11.

Projekto vadovas: A. Mituzas, projekto dalies vadovas ir architektas: Andrius Dirsė, architektas: Arvydas Gudelis, inžinieriai: A. Baliukonis ir V. Pobedinskienėfacebook.com / UAB „Rekreacinė statyba“ | Medžių lajų tako statybos darbai.

Anykščių Medžių lajų takas pradėtas statyti 2014 metų spalio mėnesį, finansuojant 2007–2013 metais iš Europos regioninės plėtros fondo gautas lėšas, pagal Sanglaudos skatinimo veiksmų programos projektą „Saugomų teritorijų tvarkymas“, III etapas. Šiam projektui skirta 2,5 milijono eurų parama, su kuriomis papildomai buvo sutvarkytas prie tako privažiavimas ir aplinka bei pastatytas informacinis centras.

Medžių lajų tako komplekso atidarymo ceremonija įvyko 2015 m. rugpjūčio 7 d., penktadienį, 15:00 valandą. Tarp susirinkusių lankytojų, atidarymo ceremonijoje dalyvavo ir valstybės Prezidentė Dalia Grybauskaitėgrynas.delfi.lt / Medžių lajų take apsilankiusi D. Grybauskaitė davė patarimą bijantiems aukščio | Birutė Davidonytė, 2015 m. rugpjūčio 7 d..

Atidarius šį Medžių lajų taką, per pirmą savaitgalį apsilankė 11 tūkstančių žmoniųgrynas.delfi.lt / Medžių lajų takas skęsta nuo lankytojų: tokio antplūdžio nesitikėjo niekas | Birutė Davidonytė, 2015 m. rugpjūčio 10 d.

 Papildomai 
Tai pirmasis tokios konstrukcijos statinys Lietuvoje. Remiantis 2015 m. duomenimis, šis Medžių lajų takas, esantis Anykščių rajono savivaldybėje, yra vienintelis Baltijos valstybėse bei vienas pirmųjų ir didžiausias tokio tipo statinys visoje Rytų Europoje. Artimiausi tokie takai yra Vokietijoje, Čekijoje ir Austrijoje 15min.lt / Unikalus takas Anykščiuose – pasivaikščiojimas medžių viršūnėmis | 2015 gegužės 29 d.. Šį medžių lajų taką stačiusių statybininkų apskaičiavimais, ant jo vienu metu gali būti 500 žmonių, o ant apžvalgos bokšto vienu metu galės lankytis iki 50 žmonių.

 Ateities planai 
Netolimoje ateityje iš Anykščių miesto iki Anykščių šilelio medžių lajų tako numatoma nutiesti 10 km dviračių taką, o per Šventosios upę – pakabinamą vadinamąjį „beždžionių“ tiltą15min.lt / Anykščiuose įrengto medžių lajų tako atidarymo laukia ne tik lietuviai, bet ir „braliukai“ latviai | 2015 liepos 27d..

 Įvertinimas 

 2016 m. objektas pelnė JT Pasaulio turizmo organizacijos (UNWTO) inovacijų prizą Lithuanian treetop walk wins tourism innovation award

 Galerija 

 Taip pat skaitykite 
 Lietuvos kraštovaizdžio apžvalgos bokštai
 Lietuvos vietinė dendroflora
 Kalitos kalno vasaros rogučių trasa

 Šaltiniai 

 Nuorodos 

 anyksciuparkas.lt / Medžių lajų takas  (visa reikiama tiesioginė informacija apie medžio lajų taką ir kontaktai)
 delfi.lt / Vaizdas gniaužia kvapą: nufilmavo medžių lajų taką iš paukščio skrydžio (Jono Balčiūno su dronu filmuotas vaizdo įrašas), 2015 m. rugpjūčio 13 d.

Kategorija:Anykščių rajono paveldas
Kategorija:Lietuvos kraštovaizdžio apžvalgos bokštai